I en række år er færre end en håndfuld mennesker blevet dræbt på de københavnske veje. I en periode faldt tallet støt, men nu går det den forkerte vej. I 2016 kom 179 personer alvorligt til skade, og ikke færre end 12 omkom i trafikken.

Hidtil har Københavns Kommune haft et mål om maksimalt 110 alvorligt tilskadekomne eller dræbte i år 2020, men i denne uge er målet rykket afgørende: Det skal være nul!

Denne såkaldte nulvision er blevet enstemmigt vedtaget i teknik- og miljøudvalget. Året efter at ulykkestallene steg med 15 procent.